ΚΟΙΝΗ ΘΕΣΗ (ΕΚ) αριθ. 17/94 η οποία καθορίστηκε από το Συμβούλιο στις 10 Απριλίου 1994 Για τη θέσπιση της οδηγίας 94/. . ./ΕΚ του Ευρωπαϊκού Κοινοβουλίου και του Συμβουλίου της . . . για τα προσθετα τροφίμων πλην των χρωστικών και των γλυκαντικών (94/C 172/02)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100Α,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας με τη διαδικασία του άρθρου 189 Β της συνθήκης,

Έχοντας υπόψη την οδηγία 89/107/ΕΟΚ του Συμβουλίου της 21ης Δεκεμβρίου 1988 για την προσέγγιση των νομοθεσιών των κρατών μελών σχετικά με τα πρόσθετα που μπορούν να χρησιμοποιούνται στα τρόφιμα τα οποία προορίζονται για ανθρώπινη διατροφή (3), και ιδίως το άρθρο 3 παράγραφος 2,

Εκτιμώντας:

ότι οι διαφορές μεταξύ των εθνικών νομοθεσιών που αφορούν στα συντηρητικά, τα αντιοξειδωτικά και άλλα πρόσθετα καθώς και στους όρους χρήσεώς τους κωλύουν την ελεύθερη κυκλοφορία των τροφίμων 7 ότι τα ανωτέρω μπορούν να δημιουργήσουν συνθήκες αθέμιτου ανταγωνισμού 7

ότι πρώτιστο μέλημα κάθε κανόνα σχετικού με τα εν λόγω πρόσθετα τροφίμων και με τους όρους χρήσεώς τους θα πρέπει να είναι η ανάγκη προστασίας του καταναλωτή 7

ότι αναγνωρίζεται γενικά ότι τα ανεπεξέργαστα τρόφιμα και ορισμένα άλλα τρόφιμα θα πρέπει να είναι απηλλαγμένα προσθέτων 7

ότι, έχοντας υπόψη τα πλέον πρόσφατα επιστημονικά και τοξικολογικά δεδομένα για τις εν λόγω ουσίες, ορισμένες εξ αυτών πρέπει να επιτραπούν για ορισμένα τρόφιμα και υπό ορισμένους όρους χρήσεως 7

ότι είναι αναγκαίο να καθοριστούν αυστηροί κανόνες για τη χρήση των προσθέτων των τροφίμων στις τροφές για βρέφη, στις τροφές δεύτερης βρεφικής ηλικίας και στις τροφές απογαλακτισμού, όπως αναφέρεται στην οδηγία 89/398/ΕΟΚ του Συμβουλίου της 3ης Μαΐου 1989 για την προσέγγιση των νομοθεσιών των κρατών μελών σχετικά με τα τρόφιμα που προορίζονται για ειδική διατροφή (4), και ιδίως στο άρθρο 4 παράγραφος 1 στοιχείο ε) 7

ότι η παρούσα οδηγία δεν θίγει τους κανόνες που αφορούν στις γλυκαντικές και στις χρωστικές ύλες 7

ότι, εν αναμονή ειδικών διατάξεων στα πλαίσια της οδηγίας 91/414/ΕΟΚ του Συμβουλίου της 5ης Ιουλίου 1991 σχετικά με τη διάθεση στην αγορά φυτοπροστατευτικών προϊόντων (5) και της οδηγίας 90/642/ΕΟΚ του Συμβουλίου της 27ης Νοεμβρίου 1990 που αφορά τον καθορισμό των ανώτατων περιεκτικοτήτων για τα κατάλοιπα φυτοφαρμάκων επάνω ή μέσα σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών (6), ορισμένες ουσίες που ανήκουν στην κατηγορία αυτή καλύπτονται προσωρινά από την παρούσα οδηγία 7

ότι Επιτροπή θα προσαρμόσει τις κοινοτικές διατάξεις στους κανόνες που θεσπίζει η παραούσα οδηγία 7

ότι έχει ζητηθεί η γνώμη της επιστημονικής επιτροπής τροφίμων για τις ουσίες εκείνες που δεν έχουν ρυθμιστεί ακόμη βάσει κοινοτικών διατάξεων 7

ότι στην παρούσα οδηγία πρέπει να περιληφθουν ειδικές διατάξεις σχετικά με πρόσθετα που αναφέρονται σε άλλες κοινοτικές διατάξεις 7

ότι είναι σκόπιμο, κατά τη λήψη αποφάσεως για το κατά πόσον συγκεκριμένο τρόφιμο ανήκει σε ορισμένη κατηγορία τροφίμων, να ακολουθείται η διαδικασία διαβουλεύσεων με τη Μόνιμη Επιτροπή Τροφίμων 7

ότι τροποποίηση των ισχυόντων κριτηρίων καθαρότητας για τα πρόσθετα τροφίμων, πλην των χρωστικών και γλυκαντικών υλών, και νέες προδιαγραφές για τις ουσίες, για τις οποίες δεν ισχύουν κριτήρια καθαρότητας, θεσπίζονται με τη διαδικασία του άρθρου 11 της οδηγίας 89/107/ΕΟΚ 7

ότι τα βελτιωτικά αλεύρων, για τα οποία ακόμη δεν έχει αποφανθεί η επιστημονική επιτροπή τροφίμων, θα αποτελέσουν το αντικείμενο ξεχωριστής οδηγίας 7

ότι η παρούσα οδηγία αντικαθιστά τις οδηγίες 64/54/ΕΟΚ (7), 70/357/ΕΟΚ (8), 74/329/ΕΟΚ (9) και 83/463/ΕΟΚ (10) 7 ότι οι εν λόγω οδηγίες καταργούνται,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

1. Η παρούσα οδηγία συνιστά ειδική οδηγία, που αποτελεί μέρος της γενικής οδηγίας κατά την έννοια του άρθρου 3 της οδηγίας 89/107/ΕΟΚ και εφαρμόζεται στα πρόσθετα πλην των χρωστικών και των γλυκαντικών καθώς και των βελτιωτικών των αλεύρων.

2. Για τους σκοπούς της παρούσας οδηγίας νοούνται ως:

α) «συντηρητικά», οι ουσίες οι οποίες παρατείνουν το χρόνο διατηρήσεως των τροφίμων προστατεύοντάς τα από τις αλλοιώσεις που προκαλούνται από τους μικροοργανισμούς 7

β) «αντιοξειδωτικά», οι ουσίες οι οποίες παρατείνουν το χρόνο διατηρήσεως των τροφίμων προστατεύοντάς τα από τις αλλοιώσεις που προκαλούνται από την οξείδωση, όπως το τάγγισμα των λιπών και οι μεταβολές χρώματος.

γ) «φορείς», συμπεριλαμβανομένων των διαλυτών-φορέων, οι ουσίες που χρησιμοποιούνται για τη διάλυση, την αραίωση, τη διασπορά ή άλλη φυσική τροποποίηση προσθέτου τρφίμων χωρίς να μεταβάλλουν τα τεχνολογικά χαρακτηριστικά του (και χωρίς να ασκούν οι ίδιοι τεχνολογικές επιδράσεις) προκειμένου να διευκολύνουν το χειρισμό, την εφαρμογή ή τη χρήση του 7

δ) «οξέα», οι ουσίες που αυξάνουν την οξύτητα τροφίμων ή/και που τους προσδίδουν όξινη γεύση 7

ε) «ρυθμιστές οξύτητας», οι ουσίες που μεταβάλλουν ή ελέγχουν την οξύτητα ή την αλκαλικότητα τροφίμου 7

στ) «αντισυσσωματοποιητικοί παράγοντες», οι ουσίες που μειώνουν την τάση μεμονωμένων σωματιδίων τροφίμου να προσκολλώνται μεταξύ τους 7

ζ) «αντιαφριστικοί παράγοντες», οι ουσίες που προλαμβάνουν ή περιορίζουν το σχηματισμό αφρού 7

η) «διογκωτικοί παράγοντες», οι ουσίες που συμβάλλουν στη διόγκωση τροφίμου χωρίς να συμβάλλουν σημαντικά στη διαθέσιμη ενεργειακή αξία του 7

θ) «γαλακτωματοποιητές», οι ούσιες που επιτρέπουν το σχηματισμό ή τη διατήρηση ομοιογενούς μείγματος δύο ή περισσοτέρων μη μειγνυόμενων φάσεων, όπως το λάδι και το νερό, σε τρόφιμο 7

ι) «γαλακτωματοποιητικά άλατα», οι ουσίες που μετατρέπουν τις πρωτεΐνες που περιέχονται στο τυρί σε διεσπαρμένη μορφή και, κατ' αυτόν τον τροπο, επιφέρουν ομοιογενή κατανομή των λιπών και των άλλων συστατικών 7

ια) «σκληρυντικοί παράγοντες», οι ουσίες που καθιστούν ή διατηρούν τους ιστούς των φρούτων ή των λαχανικών σκληρούς ή τραγανούς, ή αλληλεπιδρούν με τους πηκτωματογόνους παράγοντες για την παρασκευή ή την ενίσχυση πηκτώματος 7

ιβ) «ενισχυτικά γεύσεως», οι ουσίες που ενισχύουν την υπάρχουσα γεύση ή/και οσμή τροφίμου 7

ιγ) «αφριστικοί παράγοντες», οι ουσίες που επιτρέπουν την ομοιογενή διασπορά αερίου φάσεως σε υγρό ή στερεό τρόφιμο 7

ιδ) «πηκτωματογόνοι παράγοντες», οι ουσίες που προσδίδουν σ'ένα τρόφιμο υφή μέσω του σχηματισμού πηκτώματος 7

ιε) «υλικά για γλασάρισμα» (συμπεριλαμβανομένων των λιπαντικών μέσων), οι ουσίες που, τοποθετούμενες στην εξωτερική επιφάνεια τροφίμου, του προσδίδουν στιλπνότητα ή του παρέχουν προστατευτική επικάλυψη 7

ιστ) «υγροσκοπικά μέσα», οι ουσίες που αποτρέπουν τη ξήρανση των τροφίμων αντιδρώντας στην επίδραση μιας ατμόσφαιρας χαμηλού βαθμού υγρασίας, ή που προάγουν τη διάλυση μιας σκόνης σε υδατικό μέσο 7

ιζ) τροποποιημένα άμυλα», οι ουσίες που λαμβάνονται με μία ή περισσότερες χημικές επεξεργασίες βρώσιμων αμύλων, που μπορεί να έχουν υποστεί φυσική η ενζυματική επεξεργασία, και μπορούν να έχουν υποστεί όξινη ή αλκαλική αραίωση ή λεύκανση 7

ιη) «αέρια συσκευασίας», τα αέρια, πλην του αέρα, τα οποία εισάγονται σε περιέκτη πριν, κατά ή μετά την τοποθέτηση τροφίμου στον εν λόγω περιέκτη 7

ιθ) «προωστικοί παράγοντες», τα αέρια, πλην του αέρα, τα οποία προκαλούν την αποβολή τροφίμου από περιέκτη 7

κ) «διογκωτικά αρτοποιΐας», οι ουσίες ή οι συνδυασμοί ουσιών που ελευθερώνουν αέριο και ως εκ τούτου αυξάνουν τον όγκο της ζύμης ή του παναρίσματος 7

κα) «συμπλοκοποιητές», οι ουσίες που σχηματίζουν χημικά σύμπλοκα με μεταλλικά ιόντα 7

κβ) «σταθεροποιητές», οι ουσίες που επιτρέπουν τη διατήρηση της φυσικο-χημικής κατάστασης ενός τροφίμου. Οι σταθεροποιητές περιλαμβάνουν ουσίες οι οποίες επιτρέπουν τη διατήρηση της ομοιογενούς διασποράς δύο ή περισσότερων μη μειγνυόμενων ουσιών σε ένα τρόφιμο περιλαμβάνουν δε επίσης ουσίες που σταθεροποιούν, συντηρούν ή εντείνουν το υπάρχον χρώμα ενός τροφίμου 7

κγ) «πυκνωτικά μέσα», οι ουσίες που αυξάνουν το ιξώδες ενός τροφίμου.

3. Τα βελτιωτικά αλεύρων πλήν των γαλακτωματοποιητών είναι ουσίες που προστίθενται στο αλεύρι ή τη ζύμη προκειμένου να βελτιώσουν την αρτοποιητική ικανότητά τους.

4. Για τους σκοπούς της παρούσας οδηγίας, τα ακόλουθα δεν θεωρούνται ως πρόσθετα τροφίμων:

α) ουσίες που χρησιμοποιούνται για την επεξεργασία του πόσιμου νερού όπως προβλέπεται στην οδηγία 80/778/ΕΟΚ (11) 7

β) προϊόντα που περιέχουν πηκτίνη και παράγονται από τον αποξηραμένο οπό των μήλων ή το φλοιό των εσπεριδοειδών ή από μίγμα αμφοτέρων, με την επενέργεια αραιού οξέος, ακολουθούμενη από μερική εξουδετέρωση με άλατα νατρίου ή καλίου («υγρή πηκτίνη») 7

γ) βάσεις τσίχλας 7

δ) λευκή ή κίτρινη δεξτρίνη, άμυλο πεφρυγμένο ή δεξτρινοποιημένο, άμυλο τροποποιημένο με όξινη ή αλκαλική επεξεργασία, λευκασμένο άμυλο, φυσικώς τροποποιημένο άμυλο και άμυλο επεξεργασμένο με αμυλολυτικά ένζυμα 7

ε) χλωριούχο αμμώνιο 7

στ) πλάσμα αίματος, βρώσιμη ζελατίνη, προϊόντα υδρόλυσης πρωτεϊνών και τα άλατά τους, πρωτεΐνες γάλακτος, και γλουτένη 7

ζ) αμινοξέα και τα άλατά τους πλην του γλουταμινικού εξέος, της γλυκίνης, της κυστεΐνης και της κυστίνης καθώς και των αλάτων τους, εφόσον δεν δρουν ως πρόσθετα 7

η) καζεϊνικά άλατα και καζεΐνη 7

θ) ινουλίνη.

Άρθρο 2

1. Μόνο οι ουσίες των παραρτημάτων Ι, ΙΙΙ, ΙV και V μπορούν να χρησιμοποιούνται σε τρόφιμα γιας τους σκοπούς που αναφέρονται στο άρθρο 1 παράγραφος 2.

2. Η χρήση, στα τρόφιμα, των προσθέτων τροφίμων του παραρτήματος Ι επιτρέπεται, για τους σκοπούς που αναφέρονται στο άρθρο 1 παράγραφος 2, εκτός αν πρόκειται για τα τρόφιμα του Παραρτήματος ΙΙ, σύμφωνα με την αρχή του «quantum satis».

3. Με την επιφύλαξη ειδικών διατάξεων, η παράγραφος 2 δεν εφαρμόζεται:

α) - στα μη επεξεργασμένα τρόφιμα,

- στο μέλι όπως ορίζεται στην οδηγία 74/409/ΕΟΚ (12),

- στα μη γαλακτοματοποιημένα έλαια και στα λίπη ζωικής ή φυτικής προέλευσης,

- στο βούτυρο,

- στα παστεριωμένα και αποστειρωμένα (συμπεριλαμβανομένων των αποστειρωμένων στε εξαιρετικά υψηλή θερμοκρασία UHT) γάλα και κρέμα (συμπεριλαμβανομένων των αποκορυφωμένων, των πλήρων και των μερικώς αποκορυφωμένων προϊόντων),

- στα μη αρωματισμένα γαλακτοκομικά προϊόντα τα οποία έχουν υποστεί ζύμωση και στα οποία υπάρχουν ζώντες ζυμομύκητες,

- στο φυσικό μεταλλικό νερό όπως ορίζεται στην οδηγία 80/777/ΕΟΚ (13) και στο νερό της πηγής,

- στον καφέ (εκτός του στιγμιαίου αρωματισμένου καφέ) και στα εκχυλίσματα καφέ, στο μη αρωματισμένο τσάι σε φύλλα,

- στα σάκχαρα, όπως ορίζονται στην οδηγία 73/437/ΕΟΚ (14),

- στα ξυρά ζυμαρικά,

- στο φυσικό, μη αρωματισμένο βουτυρόγαλα (εξαιρουμένου του αποστειρωμένου βουτυρόγαλου),

κατά την έννοια της παρούσας οδηγίας, ως «ανεπεξέργαστα» ή «μη επεξεργασμένα» νοούνται τα τρόφιμα τα οποία δεν έχουν υποστεί επεξεργασία που να συνεπάγεται ουσιαστική μεταβολή της αρχικής κατάστασης του τροφίμου. Είναι δυνατόν, ωστόσο, να έχουν υποβληθεί για παράδειγμα σε διαίρεση, διαχωρισμό, αποχωρισμό, αφαίρεση των οστών ή του δέρματος, ψηλό τεμαχισμό, κοπή των άκρων, αποφλοίωση, άλεσμα, κοπή, καθαρισμό, αποκοπή, υπερκατάψυξη ή κατάψυξη απλή ψύξη, κονιοποίηση ή αφαίρεση του περιβλήματος, είτε είναι συσκευασμένα είτε όχι 7

β) στις τροφές για βρέφη και μικρά παιδιά όπως αναφέρονται στην οδηγία 89/398/ΕΟΚ, συμπεριλαμβανομένων των τροφών για ασθενή βρέφη και μικρά παιδιά. Τα τρόφιμα αυτά υπάγονται στις διατάξεις του παραρτήματος VI 7

γ) στα τρόφιμα του παραρτήματος ΙΙ τα οποία επιτρέπεται να περιέχουν μόνο τα πρόσθετα του παραρτήματος αυτού και τα πρόσθετα των παραρτημάτων ΙΙΙ και IV και υπό τους όρους που καθορίζονται σε αυτά.

4. Τα πρόσθετα των παραρτημάτων ΙΙΙ και IV μπορούν να χρησιμοποιούνται μόνο στα τρόφιμα που αναφέρονται στα εν λόγω παραρτήματα και υπό τους όρους που καθορίζονται σε αυτά.

5. Μόνο τα πρόσθετα που απαριθμούνται στο παράρτημα V μπορούν να χρησιμοποιούνται ως φορείς ή ως διαλύτες-φορείς για πρόσθετα τροφίμων και πρέπει να χρησιμοποιούνται υπό τους όρους που καθορίζονται σε αυτό.

6. Οι διατάξεις της παρούσας οδηγίας εφαρμόζονται ωσαύτως στα αντίστοιχα τρόφιμα που προορίζονται για ειδική διατροφή σύμφωνα με την οδηγία 89/398/ΕΟΚ.

7. Τα ανώτατα επίπεδα που ορίζονται στα παραρτήματα αναφέρονται στα τρόφιμα όπως αυτά διατίθενται στην αγορά, εκτός εάν υπάρχει διαφορετική σχετική δήλωση.

8. Στα παραρτήματα της παρούσας οδηγίας, η έκφραση «quantum satis» σημαίνει ότι δεν ορίζεται ανώτατο επίπεδο. Ωστόσο, τα πρόσθετα πρέπει να χρησιμοποιούνται σύμφωνα με την ορθή πρακτική παρασκευής, σε επίπεδο που δεν υπερβαίνει το επίπεδο που είναι αναγκαίο για την επίτευξη του επιδιωκόμενου σκοπού και υπό την προϋπόθεση ότι δεν παραπλανούν τον καταναλωτή.

Άρθρο 3

1. Η παρουσία προσθέτου σε τρόφιμο επιτρέπεται:

- σε σύνθετο τρόφιμο, εκτός των αναφερόμενων στο άρθρο 2 παράγραφος 3, εφόσον η χρήση του προσθέτου επιτρέπεται σε ένα από τα συστατικά του σύνθετου τροφίμου

ή

- εάν το τρόφιμο προορίζεται να χρησιμοποιηθεί αποκλειστικά στην παρασκευή σύνθετου τροφίμου και εφόσον το σύνθετο τρόφιμο ανταποκρίνεται στις διατάξεις της παρούσας οδηγίας.

2. Η παράγραφος 1 δεν εφαρμόζεται στις τροφές για βρέφη, στις τροφές δεύτερης βρεφικής ηλικίας και στις τροφές απογαλακτισμού, όπως αναφέρονται στην οδηγία 89/398/ΕΟΚ, εκτός εάν υπάρχει ειδική σχετική πρόβλεψη.

Άρθρο 4

Η παρούσα οδηγία εφαρμόζεται με την επιφύλαξη των ειδικών οδηγιών, οι οποίες επιτρέπουν τη χρήση των προσθέτων των παραρτημάτων ως γλυκαντικών ή χρωστικών.

Άρθρο 5

Στις περιπτώσεις που αυτό είναι αναγκαίο, είναι δυνατόν να αποφασίζεται με τη διαδικασία του άρθρου 6 της παρούσας οδηγίας:

- κατά πόσον ένα συγκεκριμένο τρόφιμο ανήκει σε κατηγορία τροφίμων που αναφέρεται στο άρθρο 2 ή σε ένα από τα παραρτήματα

ή

- κατά πόσον ένα πρόσθετο τροφίμων που περιλαμβάνεται στα παραρτήματα και του οποίου η χρήση επιτρέπεται «quantum satis», χρησιμοποιείται σύμφωνα με τα κριτήρια του άρθρου 2

ή

- κατά πόσον μια ουσία είναι πρόσθετο τροφίμων κατά την έννοια του άρθρου 1.

Άρθρο 6

1. Όταν εφαρμόζεται η διαδικασία του παρόντος άρθρου, η Επιτροπή επικουρείται από τη Μόνιμη Επιτροπή Τροφίμων, η οποία έχει συσταθεί με την απόφαση 69/414/ΕΟΚ (15), και η οποία στο εξής καλείται η «επιτροπή».

2. Ο Πρόεδρος παραπέμπει το θέμα στην επιτροπή είτε με δική του πρωτοβουλία είτε κατόπιν αιτήματος του αντιπροσώπου κράτους μέλους.

3. Ο αντιπρόσωπος της Επιτροπής υποβάλλει στην επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίζει ο πρόεδρος ανάλογα με τον επείγοντα χαρακτήρα του θέματος. Αποφασίζει με την πλειοψηφία που προβλέπει το άρθρο 148 παράγραφος 2 της συνθήκης για την έκδοση αποφάσεων τις οποίες καλείται να λάβει το Συμβούλιο βάσει πρότασης της Επιτροπής. Κατά τη ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.

4. α) Η Επιτροπή θεσπίζει τα προτεινόμενα μέτρα εφόσον είναι σύμφωνα με τη γνώμη της επιτροπής 7

β) αν τα προτεινόμενα μέτρα δεν είναι σύμφωνα με τη γνώμη της Επιτροπής ή ελλείψει γνώμης η Επιτροπή υποβάλλει στο Συμβούλιο χωρίς καθυστέρηση πρόταση σχετικά με τα ληπτέα μέτρα. Το Συμβούλιο αποφασίζει με ειδική πλειοψηφία.

Αν, μετά την πάροδο τριών μηνών από την ημερομηνία της υποβολής της πρότασης, το Συμβούλιο δεν έχει αποφανθεί, η Επιτροπή θεσπίζει τα προτεινόμενα μέτρα.

Άρθρο 7

Εντός τριών ετών από την έναρξη ισχύος της παρούσας οδηγίας, τα κράτη μέλη θεσπίζουν συστήματα για την παρακολούθηση της κατανάλωσης και της χρήσης των προσθέτων τροφίμων και κοινοποιούν τα πορίσματά τους στην Επιτροπή.

Εντός πέντε ετών από την έναρξη ισχύος της παρούσας οδηγίας, η Επιτροπή υποβάλλει στο Ευρωπαϊκό Κοινοβούλιο και στο Συμβούλιο έκθεση σχετικά με τις αλλαγές που έχουν επέλθει στην αγορά των προσθέτων τροφίμων και σχετικά με το επίπεδο χρήσης και κατανάλωσής τους.

Εντός πέντε ετών από την έναρξη ισχύος της παρούσας οδηγίας, η Επιτροπή επανεξετάζει τις συνθήκες χρήσεως των ουσιών που αναφέρονται σ' αυτήν και προτείνει τυχόν τροποποιήσεις, σύμφωνα με τα γενικά κριτήρια του σημείου 4 του παραρτήματος ΙΙ της οδηγίας 89/107/ΕΟΚ.

Άρθρο 8

1. Οι οδηγίες 64/54/ΕΟΚ, 70/357/ΕΟΚ, 74/329/ΕΟΚ, 83/463/ΕΟΚ καταργούνται.

2. Οι αναφορές στις εν λόγω καταργηθείσες οδηγίες καθώς και στα κριτήρια καθαρότητας ορισμένων προσθέτων τροφίμων που αναφέρονται σε αυτές θεωρούνται στο εξής ως αναφορές στην παρούσα οδηγία.

Άρθρο 9

Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για τη συμμόρφωση προς την παρούσα οδηγία το αργότερο . . . (16) προκειμένου:

- να επιτρέψουν την εμπορία και τη χρήση των προϊόντων που συμμορφούνται με την παρούσα οδηγία το αργότερο . . . (17),

- να απαγορεύσουν την εμπορία και τη χρήση των προϊόντων που δεν ανταποκρίνονται στις διατάξεις της παρούσας οδηγίας το αργότερο . . . (18) ωστόσο, επιτρέπεται η εμπορία, μέχρις εξαντλήσεως των αποθεμάτων, των προϊόντων που δεν ανταποκρίνονται στην παρούσα οδηγία αλλά διατέθηκαν στην αγορά ή επισημάνθηκαν πριν από την ημερομηνία αυτή.

Τα κράτη μέλη ενημερώνουν αμέσως την Επιτροπή σχετικά.

Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.

Άρθρο 10

Η παρούσα οδηγία αρχίζει να ισχύει την έβδομη ημέρα μετά τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 11

Η παρούσα οδηγία απευθύνεται στα κράτη μέλη.

. . .,. . .

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) ΕΕ αριθ. C 206 της 13. 8. 1992, σ. 12 και ΕΕ αριθ. C 189 της 13. 7. 1993, σ. 11.

(2) ΕΕ αριθ. C 108 της 19. 4. 1993, σ. 26.

(3) ΕΕ αριθ. L 40 της 11. 2. 1989, σ. 27.

(4) ΕΕ αριθ. L 186 της 30. 6. 1989, σ. 27.

(5) ΕΕ αριθ. L 230 της 19. 8. 1991, σ. 1. Οδηγία που τροποποιήθηκε τελευταία από τον κανονισμό (ΕΟΚ) αριθ. 3600/92 (ΕΕ αριθ. L 366 της 15. 2. 1992, σ. 10).

(6) ΕΕ αριθ. L 350 της 14. 12. 1990, σ. 71.

(7) ΕΕ αριθ. 12 της 27. 1. 1964, σ. 161/64.

(8) ΕΕ αριθ. L 157 της 18. 7. 1970, σ. 31.

(9) ΕΕ αριθ. L 189 της 12. 7. 1974, σ. 1.

(10) ΕΕ αριθ. L 255 της 15. 9. 1983, σ. 1.

(11) ΕΕ αριθ. L 229 της 30. 8. 1980, σ. 11. Οδηγία που τροποποιήθηκε τελευταία από την οδηγία 91/692/ΕΟΚ (ΕΕ αριθ. 377 της 31. 12. 1991, σ. 48).

(12) ΕΕ αριθ. L 221 της 12. 8. 1974, σ. 10.

(13) ΕΕ αριθ. L 229 της 30. 8. 1980, σ. 1.

(14) ΕΕ αριθ. L 356 της 27. 12. 1973, σ. 7.

(15) ΕΕ αριθ. L 291 της 19. 11. 1969, σ. 9.

(16) Παρεμβάλλεται η κατάλληλη ημερομηνία: 18 μήνες μετά την έναρξη ισχύος της οδηγίας.

(17) Παρεμβάλλεται η κατάλληλη ημερομηνία: 24 μήνες μετά την έναρξη ισχύος της οδηγίας.

ΠΑΡΑΡΤΗΜΑ Ι

ΓΕΝΙΚΩΣ ΕΠΙΤΡΕΠΟΜΕΝΑ ΠΡΟΣΘΕΤΑ ΤΡΟΦΙΜΩΝ ΠΟΥ ΔΕΝ ΑΝΑΦΕΡΟΝΤΑΙ ΣΤΟ ΑΡΘΡΟ 2 ΠΑΡΑΓΡΑΦΟΣ 3

Σημειώσεις:

1. Οι ουσίες του καταλόγου αυτού μπορούν να προστίθενται σε όλα τα τρόφιμα, εκτός από εκείνα που αναφέρονται στο άρθρο 2 παράγραφος 3, σύμφωνα με την αρχή «quantum satis».

2. Οι ουσίες με τον αριθμό Ε 407 και Ε 440 μπορούν να τυποποιούνται με τα σάκχαρα, υπό τον όρο ότι αυτό θα αναφέρεται μαζί με τον αριθμό και την ονομασία τους.

3. Χρησιμοποιούμενα σύμβολα

*Οι ουσίες Ε 290, Ε 938, Ε 339, Ε 941, Ε 942 και Ε 948 μπορούν επίσης να χρησιμοποιούνται στα τρόφιμα που αναφέρονται στο άρθρο 2 παράγραφος 3.

Οι ουσίες Ε 410, Ε 412, Ε 415 και Ε 417 δεν επιτρέπεται να χρησιμοποιούνται σε αφυδατωμένα τρόφιμα που επανυδατώνονται κατά τη λήψη.

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

ΤΡΟΦΙΜΑ ΣΤΑ ΟΠΟΙΑ ΜΠΟΡΕΙ ΝΑ ΧΡΗΣΙΜΟΠΟΙΕΙΤΑΙ ΠΕΡΙΟΡΙΣΜΕΝΟΣ ΑΡΙΘΜΟΣ ΠΡΟΣΘΕΤΩΝ ΤΟΥ ΠΑΡΑΡΤΗΜΑΤΟΣ Ι

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙΙ

ΕΠΙΤΡΕΠΟΜΕΝΑ ΥΠΟ ΟΡΟΥΣ ΣΥΝΤΗΡΗΤΙΚΑ ΚΑΙ ΑΝΤΙΟΞΕΙΔΩΤΙΚΑ

ΤΜΗΜΑ Α Σορβικές, βενζοϊκές και p-υδροξυβενζοϊκές ενώσεις

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

ΤΜΗΜΑ Β Διοξείδιο του θείου και θειώδη άλατα

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

ΤΜΗΜΑ Γ Άλλα συντηρητικά

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

ΤΜΗΜΑ Δ Άλλα αντιοξειδωτικά

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙV

ΑΛΛΑ ΕΠΙΤΡΕΠΟΜΕΝΑ ΠΡΟΣΘΕΤΑ

>ΘΕΣΗ ΠΗΝΑΚΑ>

ΠΑΡΑΡΤΗΜΑ V

ΕΠΙΤΡΕΠΟΜΕΝΟΙ ΦΟΡΕΙΣ ΚΑΙ ΔΙΑΛΥΤΕΣ-ΦΟΡΕΙΣ

Σημειώσεις:

Στον κατάλογο αυτό δεν περιλαμβάνονται:

1. Ουσίες που γενικά θεωρούνται τρόφιμα

2. Ουσίες που αναφέρονται στο άρθρο 1 παράγραφος 4

3. Ουσίες που κατά κύριο λόγο δρούν ως οξέα ή ρυθμιστές της οξύτητας, όπως το κιτρικό οξύ και το υδροξείδιο του αμμωνίου

>ΘΕΣΗ ΠΗΝΑΚΑ>

ΠΑΡΑΡΤΗΜΑ VI

ΕΠΙΤΡΕΠΟΜΕΝΑ ΠΡΟΣΘΕΤΑ ΤΡΟΦΙΜΩΝ ΣΤΙΣ ΤΡΟΦΕΣ ΓΙΑ ΒΡΕΦΗ ΚΑΙ ΝΗΠΙΑ

Σημείωση:

Τα παρασκευάσματα και οι τροφές απογαλακτισμού για βρέφη και νήπια επιτρέπεται να περιέχουν Ε 414 - κόμμι ακακίας (αραβικό κόμμι) και Ε 551 - διουξείδιο του πυριτίου, προερχόμενα από την προσθήκη παρασκευασμάτων θρεπτικών υλών με περιεκτικότητα σε κάθε μία από τις ουσίες αυτές όχι μεγαλύτερη από 10g/kg, καθώς και Ε 421 - μαννιτόλη, όταν αυτή χρησιμοποιείται ως φορέας της βιταμίνης Β 12 (τουλάχιστον 1 μέρος βιταμίνης Β 12 ανά 1 000 μέρη μαννιτόλης).

Τα υποδεικνόμενα ανώτατα επίπεδα χρήσης αφορούν έτοιμα προς κατανάλωση τρόφιμα που έχουν παρασκευαστεί σύμφωνα με τις οδηγίες του κατασκευαστή.

ΜΕΡΟΣ 1 ΕΠΙΤΡΕΠΟΜΕΝΑ ΠΡΟΣΘΕΤΑ ΤΡΟΦΙΜΩΝ ΣΤΙΣ ΒΡΕΦΙΚΕΣ ΤΡΟΦΕΣ ΓΙΑ ΥΓΙΗ ΒΡΕΦΗ

Σημειώσεις:

1. Για την παρασκευή οξινισμένου γάλακτος μπορουν να χρησιμοποιούνται καλλιέργειες μη παθογόνων μικροοργανισμών που παράγουν L+ γαλακτικό οξύ.

2. Όταν σε ένα τρόφιμο προστίθενται περισσότερες από μία από τις ουσίες Ε 322 και Ε 471, τα ανώτατα επίπεδα καθεμιάς από τις εν λόγω ουσίες που καθορίζονται για το συγκεκριμένο τρόφιμο, μειώνονται κατά τη σχετική ποσότητα στην οποία η άλλη ουσία απαντά στο ίδιο τρόφιμο.

>ΘΕΣΗ ΠΗΝΑΚΑ>

ΜΕΡΟΣ 2 ΕΠΙΤΡΕΠΟΜΕΝΑ ΠΡΟΣΘΕΤΑ ΤΡΟΦΙΜΩΝ ΣΤΙΣ ΤΡΟΦΕΣ ΔΕΥΤΕΡΗΣ ΒΡΕΦΙΚΗΣ ΗΛΙΚΙΑΣ ΓΙΑ ΥΓΙΗ ΒΡΕΦΗ

Σημειώσεις:

1. Για την παρασκευή οξινισμένου γάλακτος, μπορούν να χρησιμοποιούνται καλλιέργειες μη παθογόνων μικροοργανισμών που παράγουν L + γαλακτικό οξύ.

2. Όταν σε ένα τρόφιμο προστίθενται περισσότερες από μία από τις ουσίες Ε 322 και Ε 471, τα ανώτατα επίπεδα καθεμιάς από τις εν λόγω ουσίες που καθορίζονται για το συγκεκριμένο τρόφιμο, μειώνονται κατά τη σχετική ποσότητα, στην οποία η άλλη ουσία απαντά στο ίδιο τρόφιμο.

3. Όταν σε ένα τρόφιμο προστίθενται περισσότερες από μία από τις ουσίες Ε 407, Ε 410 και Ε 412, τα ανώτατα επίπεδα καθεμιάς από τις εν λόγω ουσίες που καθορίζονται για το συγκεκριμένο τρόφιμο, μειώνονται κατά τη σχετική ποσότητα, στην οποία οι δύο άλλες ουσίες μαζί απαντούν στο ίδιο τρόφιμο.

>ΘΕΣΗ ΠΗΝΑΚΑ>

ΜΕΡΟΣ 3 ΕΠΙΡΕΠΟΜΕΝΑ ΠΡΟΣΘΕΤΑ ΤΡΟΦΙΜΩΝ ΣΤΙΣ ΤΡΟΦΕΣ ΑΠΟΓΑΛΑΚΤΙΣΜΟΥ ΓΙΑ ΥΓΙΗ ΒΡΕΦΗ ΚΑΙ ΝΗΠΙΑ

>ΘΕΣΗ ΠΗΝΑΚΑ>

ΜΕΡΟΣ 4 ΕΠΙΤΡΕΠΟΜΕΝΑ ΠΡΟΣΘΕΤΑ ΤΡΟΦΙΜΩΝ ΣΤΙΣ ΤΡΟΦΕΣ ΓΙΑ ΒΡΕΦΗ ΚΑΙ ΝΗΠΙΑ ΓΙΑ ΕΙΔΙΚΟΥΣ ΙΑΤΡΙΚΟΥΣ ΣΚΟΠΟΥΣ

Ισχύουν οι πίνακες στα τμήματα 1 έως 3 του παραρτήματος VI.

ΑΙΤΙΟΛΟΓΗΣΗ ΤΟΥ ΣΥΜΒΟΥΛΙΟΥ

1. Την 1η Ιουλίου 1992, η Επιτροπή υπέβαλε στο Συμβούλιο πρόταση οδηγίας βασιζόμενη στο άρθρο 100Α της Συνθήκης, σχετικά με τα πρόσθετα τροφίμων πλην των χρωστικών και των γλυκαντικών. Το Ευρωπαϊκό Κοινοβούλιο έδωσε τη γνώμη του στις 26 Μαΐου 1993. Η Οικονομική και Κοινωνική Επιτροπή έδωσε τη δική της γνώμη στις 24 Φεβρουαρίου 1993. Η Επιτροπή υπέβαλε τροποποιημένη πρόταση στο Συμβούλιο στις 22 Ιουνίου 1993.

2. Στις 10 Μαρτίου 1994, το Συμβούλιο καθόρισε κοινή θέση για την τροποποιημένη πρόταση της Επιτροπής.

3. Στην κοινή του θέση το Συμβούλιο υιοθέτησε κατ'ουσίαν όλες τις τροποιήσεις που είχε προτείνει το Κοινοβούλιο και δέχτηκε η Επιτροπή στην τροποποιημένη πρότασή της. Σε μικρό αριθμό περιπτώσεων, είτε για τεχνικούς λόγους είτε για λόγους διατύπωσης, έχουν γίνει αλλαγές ελάσσονος σημασίας.

4. Το Συμβούλιο, σε συμφωνία με την Επιτροπή, ενσωμάτωσε στην κοινή του θέση και ορισμένες πτυχές τροποποιήσεων που επιθυμούσε το Κοινοβούλιο και οι οποίες δεν είχαν περιληφθεί στην τροποποιημένη πρόταση.

Ειδικότερα, προκειμένου να ληφθούν υπόψη ορισμένες τοπικές πρακτικές αναφορικά με την παραγωγή και κατανάλωση συγκεκριμένων τροφίμων, το Συμβούλιο κατέφυγε στη λύση που έχει ξαναχρησιμοποιηθεί, να παραμένουν στην αρχική τους γλώσσα, οι ονομασίες αυτών των τροφίμων σε όλες τις γλωσσικές αποδόσεις του κειμένου.

5. Επειδή το κείμενο είναι από τεχνικής πλευράς πολύπλοκο και περιέχει πολλές ειδικές διατάξεις, το Συμβούλιο, σε συμφωνία με την Επιτροπή, επέφερε μερικές ακόμα αλλαγές, και στη διατύπωση και στο περιεχόμενο, τηρουμένων σε όλες τις περιπτώσεις των αρχών και των κριτηρίων της οδηγίας-πλαίσιο για τα πρόσθετα τροφίμων (89/107/ΕΟΚ). Η πλέον αξιοσημείωτη από αυτές τις αλλαγές ήταν η επέκταση του παραρτήματος ΙΙ, δηλαδή του καταλόγου των τροφίμων στα οποία μπορεί να χρησιμοποιείται περιορισμένος αριθμός προσθέτων από το παράρτημα Ι.